**Kuopion MimmiFutis** (lyh. **KMF**) on vuonna 1987 perustettu kuopiolainen naisjalkapalloseura, jonka toimintaa jatkaa nykyään Pallokissat. Seuran edustusjoukkue pelasi naisten korkeimmalla sarjatasolla Naisten Liigassa (vuodesta 2003). Seuran kotikenttä on Kuopion keskuskenttä. 

Seuran puheenjohtaja on Arto Parkkinen ja edustusjoukkueen valmentajana toimii Pertti Nissinen. Aikaisemmin seuran juniori- sekä edustusjoukkueen valmentajina on nähty muun muassa Atik Ismail, Esa Pekonen ja Ensio Pellikka. 

Seuran B-tytöt voittivat SM-hopeaa kaudella 2007 (myös kaudella 2005). Edustusjoukkue pelasi alakanttiin, sillä tavoitteena ollut mitali vaihtui paikkaan alaloppusarjassa. Kaudella 2008 KMF:n edustus otti ensimmäisen mitalinsa voittaessaan Naisten Liigassa pronssia. B-tytöt voittivat jälleen SM-hopeaa. Kaudella 2009 edustus voitti toisen pronssinsa. B-tytöt nappasivat vuorostaan pronssia.

Pelaajat
--------

KMF B-tytöt syyskuussa 2005 ennen Ilves-ottelua Magnum-areenalla, Kuopiossa.   
Kuvassa vasemmalta oikealle Henni Malinen (11), Susanna Parkkonen mv (16), Anniina Puurtinen, Emilia Koistinen, Noora Nissinen, Anna Auvinen, Krista Laukkanen, Neea Berg, Emma Juntunen, Heidi Venäläinen, Heini Mäkelä "C" (30).
KMF:n keskikenttäpelaaja Nelli Berg siirtyi syksyllä 2007 vuoden mittaisella sopimuksella ammattilaiseksi Reggianaan. Hänestä tuli kautta aikojen ensimmäinen naispuolinen, ja kokonaisuudessaan kuudes suomalaisjalkapalloilija Italian pääsarjoissa. Reggiana oli kiinnostunut myös kahdesta muusta KMF-pelaajasta, Nellin sisaresta Neea Bergistä sekä Heini Mäkelästä. Muiden siirrot eivät kuitenkaan toteutuneet. Berg palasi KMF:ään kaudeksi 2008.

KMF:n tuolloinen kapteeni Niina Hyvönen pelasi ensi kerran maajoukkueessa 9. maaliskuuta 2007 Algarve Cupin ottelussa Suomi–Yhdysvallat.

Hyvönen, Mäkelä ja Neea Berg osallistuivat myös alle 20-vuotiaiden MM-kisoihin vuonna 2006 Moskovassa. Kolmikosta Mäkelä on sittemmin noussut A-maajoukkueeseen.

Entisiä pelaajia
----------------


|  |  |  |  |
| --- | --- | --- | --- |
| 
* Nigeria Semola Akinlose
* Nigeria Lilian Cole
* Nigeria Edith Eduviere
* Nigeria Theresa Gomina

 | 
* Nigeria Chiejine Ifeanyi
* Suomi Jaana Lyytikäinen
* Suomi Pauliina Miettinen
* Suomi Niina Mönkkönen

 | 
* Nigeria Biodun Obende
* Suomi Kirsi Pukkila
* Suomi Sanna Räsänen
* Nigeria Lorretta Sadoh
* Nigeria Cynthia Uwak

 | 
* Nigeria Aisat Yusuf

 |

Seuraorganisaatio
-----------------

KMF:n Heini Mäkelä (6) puskee palloa. KMF – Åland United, 9. huhtikuuta 2006 Kuopion keskuskentällä.
Kuopion MimmiFutis ry hallinnoi Naisten Liigassa pelaavaa edustusjoukkuetta sekä B-tyttöjen SM-sarjassa sekä 1. divisioonassa pelaavia juniorijoukkueita. 
KMF aloitti kevättalvella 2009 myös Naisten kakkosjoukkueen toiminnan. Joukkue pelasi kaudella 2009 Naisten Itä-Suomen Piirinsarjaa.

Kuopion MimmiFutis Ry:n sarjapaikka naisten jalkapalloliigassa siirtyi Pallokissoille 2012.

**Kuopion MimmiFutis Ry, johtokunta:**

* Puheenjohtaja: Arto Parkkinen
* Varapuheenjohtaja, rahastonhoitaja: Merja Tirkkonen
* Muut jäsenet: Jouko Hautalampi, Kari Heikkinen, Hannu Mönkkönen, Pekka Ruuskanen ja Sirpa Rättö

KMF Juniorit
------------

Tyttöjen jalkapallotoiminta organisoitiin vuonna 2007 omaksi seurakseen, KMF Juniorit ry:ksi. Yhdistys pyöritti muun muassa Mimmiliigaa (5-11-vuotiaille). KMF Junioreiden toiminnassa oli mukana noin 400 tyttöä, joista ikäkausijoukkueissa 280 ja loput mimmiliigassa. KMF Juniorit ry. oli elokuussa 2009 lisenssipelaajien määrällä mitattuna Itä-Suomen kolmanneksi suurin jalkapalloseura.

KMF Juniorit saivat syksyllä 2009 kokopäiväisen junioripäällikön. Tehtävää palkattiin hoitamaan KuPSissa Veikkausliigaa 2001 pelannut, ja Kingsissä pääosan urastaan tehnyt entinen jalkapalloilija Pasi Tuutti.

Lokakuussa 2010 seuran nimeksi vaihdettiin Pallokissat.

### FC Minna

Vuonna 2007 perustettiin naisten harrastejalkapallojoukkue FC Minna. Ikäraja FC Minnan toimintaan on 18 vuotta. Joukkueeseen kuuluu muun muassa useita KMF-tyttöjalkapalloilijoiden äitejä. FC Minna on pelannut kaudesta 2009 lähtien pienkenttäpiirisarjaa. Hallinnollisesti joukkue toimii KMF Juniorien alaisuudessa.

Katso myös
----------

* Kuopion jalkapallo
* Pallokissat

Lähteet
-------

1. 1 2  Historia – Pallokissat, Kuopio ry *www.pallokissat.fi*. Viitattu 27.5.2018.
2. ↑  Lautela, Yrjö et al.: *Rakas jalkapallo: sata vuotta suomalaista jalkapalloa*. Kustannusosakeyhtiö Teos, 2008. ISBN 9789518510683.
3. ↑  Arponen, Antti O (toim.): *Elä laakase, naatitaan*. Kustannuskiila Oy, 1984. ISBN 951-657-128-x.
4. ↑  Kuopioon pitkästä aikaa pääsarjamitali  19.10.2008. Kuopion MimmiFutis. Viitattu 4.12.2008.
5. ↑  B-Tytöille SM hopeaa  2008. Kuopion MimmiFutis. Viitattu 4.12.2008.
6. ↑  Kuopio otti pronssia naisten jalkapalloliigassa *Savon Sanomat*.  18.10.2009.  Arkistoitu 21.10.2009. Viitattu 18.10.2009.
7. ↑  Räisänen, Raili: Talvi täysillä jalkapalloa Italian pääsarjassa.  *Viikkosavo*, 26.9.2007, 129. vsk, nro 74, s. 24.
8. ↑  Nelli siirtyy Reggianaan Kmf.fi:  Kuopion MimmiFutis. Viitattu 27.9.2007. [vanhentunut linkki]
9. ↑  Niina Hyvönen tuleva maajoukketähti.  *Pallo nousee idästä*, Huhtikuu 2007, 1. vsk, nro 1, s. 10. Goool.fi: Artikkelin verkkoversio. Viitattu 27.9.2007. [vanhentunut linkki]
10. ↑  Algarve Cup: USA voitti Suomen niukasti  9.3.2007. Palloliitto.fi:  Suomen Palloliitto.  Arkistoitu 11.10.2007. Viitattu 27.9.2007.
11. ↑  Piirin laiva seilasi juhlatunnelmissa 2006.  *Pallo nousee idästä*, Huhtikuu 2007, 1. vsk, nro 1, s. 8. Goool.fi: Artikkelin verkkoversio. Viitattu 27.9.2007. [vanhentunut linkki]
12. ↑  Cynthia Uwak siirtyy Bundesliigaan KMF. Viitattu 13.9.2009.
13. ↑  Kymppipaikka.fi: Pallokissat sai KMF:n sarjapaikan *kymppipaikka.fi*. Viitattu 27.5.2018.
14. 1 2  Koistinen, Wesa: Pallo heti hyvin hallussa.  *Savon Sanomat*, 14.5.2009, s. 26.
15. ↑  Lisenssimäärät 2009 Suomen Palloliitto, Itä-Suomen piiri. Viitattu 13.9.2009. [vanhentunut linkki]
16. ↑  Veikkausliigan pelaajatilastot Veikkausliiga. Viitattu 13.9.2009.
17. ↑  KMF Junioreille kokoaikainen Junioripäällikkö  9.9.2009. KMF Juniorit. Viitattu 13.9.2009. [vanhentunut linkki]
18. 1 2  Inkinen, Sanna: Kemut pystyyn kahdella eurolla.  *Savon Sanomat*, 3.5.2010, s. 16.

Aiheesta muualla
----------------

* Seuran virallinen sivusto
* KMF Juniorien sivusto (Arkistoitu – Internet Archive)
* Seura Naisten Liigan sivustolla
* Kuopion MimmiFutis Facebookissa